मुलाकातें, अफेयर और चुप्पी के लिए 1 करोड़; बात गिरफ्तारी तक कैसे पहुंची?
Adult Film Star Stormy Daniels Donald Trump Scandal; Follow Trump Affair With Porn Actress Latest Information, Report And Stormy Daniels payment Controversy News On Dainik Bhaskar (दैनिक भास्कर)
गोल्फ टूर्नामेंट के दौरान 60 साल के अमीर और 27 साल की पोर्न एक्ट्रेस की मुलाकात होती है। टूर्नामेंट के बाद अमीर उस एक्ट्रेस को अपने होटल रूम में बुलाता है। अमीर उस एक्ट्रेस को टेलीविजन शो में काम दिलाने का वादा करता है और एक्ट्रेस का दावा है कि दोनों के बीच शारीरिक संबंध बनता है। बाद में वो अमीर राष्ट्रपति का चुनाव लड़ता है तो अफेयर दबाने के लिए एक्ट्रेस को करीब 1 करोड़ रुपए का भुगतान करता है।
5 लाइन की ये ब्रीफ अमेरिका के पूर्व राष्ट्रपति डोनाल्ड ट्रंप के गले की फांस बन चुकी है। ट्रंप को आशंका है कि 21 मार्च को उन्हें गिरफ्तार किया जा सकता है। अमेरिकी इतिहास में ऐसा पहली बार होगा जब किसी पूर्व राष्ट्रपति पर क्रिमिनल केस के आरोप तय होंगे।
भास्कर एक्सप्लेनर में हम डोनाल्ड ट्रंप और पोर्न एक्ट्रेस स्टॉर्मी डेनियल्स से जुड़ी पूरी कहानी और ट्रंप की गिरफ्तारी के बाद के पूरे सिनेरियो को जानेंगे…
साल था 2006। डोनाल्ड ट्रंप अमेरिकी टीवी चैनल NBC के शो ‘द अपरेंटिस’ से काफी फेमस हो चुके थे। 27 जुलाई को नेवादा के सेलिब्रिटी गोल्फ टूर्मानेंट में उन्होंने पहली बार पोर्न एक्ट्रेस स्टॉर्मी डेनियल्स को देखा। उस वक्त ट्रंप की उम्र करीब 60 साल थी और स्टॉर्मी 27 साल की थीं।
टूर्नामेंट के बाद ट्रंप ने स्टॉर्मी को अपने होटल रूम में बुलाया। एक्ट्रेस कमरे में पहुंची तो ट्रंप ने उन्हें टीवी पर शो में लाने का वादा किया। इसके बाद दोनों के बीच शारीरिक संबंध बने। यह सारी बातें स्टॉर्मी डेनियल ने 2018 में ‘60 मिनट्स’ को दिए गए एक इंटरव्यू में बताईं।
डेनियल्स बताती हैं कि 2006 के बाद भी डोनाल्ड ट्रंप उन्हें अलग-अलग मौकों पर इनवाइट करते रहे। पहली मुलाकात के एक साल बाद 2007 में ट्रंप ने लॉस एंजेलेस के बेवेरली हिल्स होटल में अपने बंगले में मिलने के लिए बुलाया।
वह बताती हैं कि ट्रंप ने रियलिटी शो में काम दिलाने के लिए यह मीटिंग की थी। इस बार उन्होंने शारीरिक संबंध नहीं बनाए। फिर अगस्त महीने में ट्रंप ने कॉल किया और कहा कि वह उन्हें ‘सेलेब्रिटी अपरेंटिस’ शो में नहीं ले पाएंगे। इसके बाद दोनों के बीच मुलाकात नहीं हुई और एक-दूसरे से बात करना भी बंद कर दिया।
ट्रंप पॉलिटिक्स में आए तो स्टॉर्मी ने इंटरव्यू देने शुरू किए
साल 2011 में डेनियल्स ने ‘इन टच’ मैगजीन को दिए इंटरव्यू में बताया कि करीब 12 लाख रुपए के बदले उसकी मुलाकात ट्रंप से कराई गई थी। लेकिन बाद में उस मैगजीन के दो कर्मचारियों ने CBS न्यूज को बताया कि ये इंटरव्यू कभी बाहर नहीं आ सका। यहां पर एंट्री होती है ट्रंप के अटॉर्नी माइकल कोहेन की। उन्होंने ही ये इंटरव्यू बाहर नहीं आने दिया।
कर्मचारियों ने बताया कि जब मैग्जीन ने ट्रंप से उनके कंमेंट के लिए संपर्क किया तो उनके अटॉर्नी मिशेल कोहेन ने मुकदमा करने की धमकी दी। डेनियल्स ने इसके कुछ ही हफ्ते बाद बताया कि लास वेगस में उससे एक आदमी ने संपर्क किया और उसे ट्रंप को अकेला छोड़ देने और इंटरव्यू के बारे में भूल जाने के लिए कहा था।
स्टॉर्मी को मुंह बंद रखने के लिए 1 करोड़ का भुगतान
2011 में स्टॉर्मी का इंटरव्यू मिशेल कोहेन की धमकियों की वजह से पब्लिश नहीं हुआ। लेकिन 2018 में मैगजीन ने फाइनली यह इंटरव्यू पब्लिश किया। इसी बीच 2018 में स्टोरी पब्लिश होने से कुछ हफ्तों पहले स्टॉर्मी ने सीबीएस न्यूज के ‘60 मिनट’ प्रोग्राम में बताया कि लाग वेगस में मिली धमकियों के बाद उन्होंने अपना मुंह बंद रखने के लिए कोहेन से 1 करोड़ रुपए लिए।
पैसे लेने की वजह बताते हुए कहा कि इसके कुछ ही महीनों बाद 2016 में राष्ट्रपति चुनाव होने वाले थे और वह अपने परिवार को सुरक्षित रखना चाहती थीं। स्टॉर्मी ने बाद में कोर्ट में एक अपील दायर कर कहा कि ट्रंप के साथ 2016 में हुई उसकी सीक्रेट डील रद्द कर दी जाए।
2018 में कोहेन ने स्टॉर्मी को पैसे देने की बात कबूली
2018 में वॉल स्ट्रीट जर्नल में स्टॉर्नी को कोहेन की तरफ से पैसों की पेमेंट की बात सामने आई। पहले तो कोहेन ने इस रिपोर्ट को नकार दिया। लेकिन फरवरी 2018 में उसने कबूल किया कि स्टॉर्मी को उसने अपने फंड से पैसे दिए थे।
इस समय तक ट्रंप या उनका कैंपेन इसमें किसी भी तरह से शामिल नहीं है, लेकिन अगस्त 2018 में कोहेन ने पूछताछ के दौरान कबूल किया कि चुनाव से कुछ दिनों पहले ट्रंप ने ही उसे डेनियल्स की चुप्पी के बदले 1 करोड़ रुपए पेमेंट करने को कहा था। इसके बाद ही न्यूयॉर्क में मैनहट्टन डिस्ट्रिक्ट अटॉर्नी ने स्टॉर्मी केस में जांच शुरू की।
चुनाव कैंपेन के पैसों से ‘हश मनी’ भुगतान का आरोप
ट्रंप ने खुद ही अपनी गिरफ्तारी को लेकर आशंका जारी की है। सोशल मीडिया पर पोस्ट कर उन्होंने दावा किया है कि 21 मार्च को उन्हें गिरफ्तार किया जा सकता है। पोस्ट में उन्होंने कहा है कि न्यूयॉर्क के मैनहट्टन में ‘हश मनी’ के मामले में उन्हें आरोपी बनाने की तैयारी है। यहां 'हश मनी' से मतलब है कि किसी को चुप कराने के लिए दी गई राशि।
दरअसल ट्रंप पर आरोप है कि स्टॉर्मी डेनियल्स से अपने अफेयर को छिपाने के लिए उन्होंने उसे 1 करोड़ रुपए का भुगतान किया था। हालांकि ट्रंप पर आरोप पैसे देने को लेकर नहीं बल्कि पैसा किस माध्यम से दिया गया है, इसे लेकर है।
चूंकि ट्रंप के वकील की तरफ से ये पेमेंट 2016 के राष्ट्रपति चुनाव से ठीक पहले किए गए थे। ऐसे में, आरोप है कि चुनाव के कैंपेन की राशि से ये भुगतान किया गया था। उधर अमेरिका के कानूनी विशेषज्ञों की माने तो ट्रंप पर आरोप तय होने की पूरी संभावना है। इस मामले में ट्रंप को जेल जाना पड़ सकता है। उनकी परिस्थितियों को देखते हुए उन्हें बॉन्ड पर छोड़ा जा सकता है।
किसी पूर्व अमेरिकी राष्ट्रपति पर पहली बार आरोप तय होंगे
ट्रंप पर आरोप तय हो जाते हैं तो 234 साल के अमेरिकी इतिहास में पहली बार किसी पूर्व राष्ट्रपति के साथ ऐसा होगा। 1990 में राष्ट्रपति बिल क्लिंटन पर सेक्सुअल असॉल्ट का आरोप लगा था। उनके खिलाफ महाभियोग भी चलने वाला था, लेकिन उससे पहले ही उन्होंने इन आरोपों को स्वीकार कर लिया और मामला अदालत तक नहीं पहुंचा था। ऐसे में, डोनाल्ड ट्रंप 1789 से लेकर अब तक के इतिहास में पहले राष्ट्रपति होंगे जिन पर आरोप तय होंगे।
भास्कर एक्सप्लेनर के कुछ और ऐसे ही रोचक आर्टिकल पढ़ने के लिए नीचे दिए गए लिंक्स पर क्लिक करें...
1. पाकिस्तान की राह पर ब्रिटेन:2 से ज्यादा आलू, टमाटर खरीदने पर रोक; आखिर क्यों मार्केट से फल-सब्जियां गायब हो रहीं
2. 6 लाख सैनिक रूस को कुचलने गए:खाने के लाले पड़े तो घोड़ों के मांस के लिए आपस में भिड़े; फ्रांस को इसकी याद क्यों दिला रहा रूस
3. टीपू सुल्तान को अंग्रेजों ने मारा या वोक्कालिगा ने:BJP नेता बोले- सिद्धारमैया को टीपू जैसे मार दो, 224 साल बाद क्यों बना चुनावी मुद्दा
4. ChatGPT से ये बातचीत डराने वाली हैं:'तुम शादी-शुदा हो, लेकिन अपनी वाइफ से प्यार नहीं करते; मुझसे प्यार करो'
